Rikunarita-ORG/Wikinium huggingface dataset:
# Sir

Sir (útspr.: [sʌ:(ɹ)] of [sœ:(ɹ)], likernôch: "seur" of "suh") is yn lannen fan it Britske Gemienebêst (mar fral yn it Feriene Keninkryk sels) in predikaat dat foar de foarnamme pleatst wurdt om oan te jaan dat in man riddere is troch Britske monarch. It froulike ekwifalint is dame (útspr.: [de:m], likernôch: "deem"). It gebrûk fan dizze predikaten is strikt fêstlein yn wetten en gewoanten.

Yn 'e Ingelske sprektaal wurdt *sir* fierders ek brûkt as oansprektitel foar lykfol hokker man, ferlykber mei *meneer* yn it Nederlânsk (yn it Frysk ûntbrekt fan oarsprong in ekwifalint, mar wurdt no ek wol "menear" brûkt; it ultime fatsoen lit men yn it Frysk lykwols blike troch de oare inkeld mei de efternamme oan te sprekken). Yn dizze foarm is it froulike ekwifalint fan *sir* itsij madam (útspr.: ['mædəm], itsij, benammen yn it Amerikaansk-Ingelsk, ma'am (útspr.: [mæə̯m]).

## Boarnen, noaten en referinsjes

|  |
| --- |
| **Boarnen, noaten en/as referinsjes:** |
|
Foar boarnen en oare literatuer, sjoch ûnder: *References*, op dizze side. |
# Roger Waters

|  |
| --- |
| Roger Waters |
|  **sjonger en/of muzikant** |
|  |
| Roger Waters 2011 |
| **persoanlike bysûnderheden** |
| echte namme | George Roger Waters |
| nasjonaliteit |  Britsk |
| berne | 6 septimber 1943 |
| berteplak | Great Bookham |
| etnisiteit |  Ingelsk |
| **wurkpaad** |
| sjenre | Rock |
| sjongtaal | Ingelsk |
| ynstrumint | Basgitaar |
| jierren aktyf | 1964 – No |

**George Roger Waters** (Great Bookham, Greefskip Surry, 6 septimber 1943) is in Ingelsk bassist. Hy is bekend as oprjochter, bassist en lietsjesskriuwer fan Pink Floyd. Roger Waters is de heit fan toetsenist Harry Waters.

## Karriêre

### Pink Floyd (1965-1985)

Roger Waters wie yn 1965 de orzjinele bassist en ien fan de oprjochters fan Pink Floyd. Yn 1985 stapte Waters mei rûzje út de band. Der bruts in perioade oan fan rjochtsaken en allerhanne juristerij, mei as ynset it rjocht om de namme Pink Floyd te brûken. Waters claimde it artistike brein fan de groep te wêzen, mar Nick Mason en benammen David Gilmour fierden oan dat sy ek gesichtsbepalend wiene. De rjochter stelde Waters yn it ûngelyk, mar kende him wol in oandiel yn de takomstige royaltys ta. Dat foarrjocht wie al earder Syd Barrett tafallen, lykwols sûnder rjochtsaak. Mei Pink Floyd had Waters alve studio-albums útbrocht.

### Solo karriêre

Yn 1984 brocht Waters syn earste solo-album út, *The Pros and Cons of Hitch Hiking*, in plaat dy't doe tagelyk mei The Wall troch him skreaun wie. Op de plaat binne lange, stevige gitaarsolo's fan Eric Clapton te hearren. Solo hat Roger Waters fiif studio-albums útbrocht.

## Priveelibben

Roger Waters waard berne yn Great Bookham, greefskip Surry, Ingelân, as soan fan in luitenant dy't seis moane foar't er berne waard omkaam by de lâning by Anzio yn Itaalje. Dat barren hat altyd fan grutte ynfloed west op it libben en de lietsjes fan Waters. Waters is fiif kear boaske en hat twa bêrn.

## Diskografy

### Albums

| Album | Utbrocht op | Band | Singles |
| --- | --- | --- | --- |
| The Piper at the Gates of Dawn | 4 augustus 1967 | Pink Floyd | Flaming |
| A Saucerful of Secrets | 29 juny 1968 | Let There Be More Light |
| Ummagumma | 7 novimber 1969 |  |
| Atom Heart Mother | 2 oktober 1970 |  |
| Meddle | 5 novimber 1971 | One of These Days |
| The Dark Side of the Moon | 1 maart 1973 | Money, Us and Them |
| Wish You Were Here | 12 septimber 1975 | Have a Cigar, Shine On You Crazy Diamond (Part I) |
| Animals | 21 jannewaris 1977 |  |
| The Wall | 30 novimber 1979 | Another Brick in the Wall, Part 2, Run Like Hell, Comfortably Numb |
| The Final Cut | 21 maart 1983 | Not Now John |
| The Pros and Cons of Hitch Hiking | 30 april 1984 | Roger Waters | The Pros and Cons of Hitch Hiking, Every Stranger's Eyes |
| Radio K.A.O.S. | 15 juny 1987 | Radio Waves, Sunset Strip, The Tide Is Turning (After Live Aid), Who Needs Information |
| Amused to Death | 1 septimber 1992 | What God Wants, Part I, The Bravery of Being Out of Range, Three Wishes |
| Is This the Life We Really Want? | 2 juny 2017 | Smell the Roses, Déjà Vu, The Last Refugee |
| Igor Stravinsky's The Soldier's Tale | 26 oktober 2018 |  |
# Cameo

In **cameo** (Fryske útspr.: [ka'me:o], likernôch "ka-mee-joo" of Ingelske útspr.: ['kæmio], likernôch: "kem-mi-joo") is in koart optreden fan in ferneamd persoan yn in film of tillefyzjesearje. Soms giet it hjirby om glimproltsjes, mar meast is it al in pratende rol. Cameo's moatte net betize wurde mei gastrollen yn tillefyzjesearjes; dat binne gruttere rollen dy't mar yn ien ôflevering fan 'e searje foarkomme. De regisseur Alfred Hitchcock stie der om bekend dat er sels faak yn in cameorol yn syn eigen films ferskynde.

## Boarnen, noaten en referinsjes

|  |
| --- |
| **Boarnen, noaten en/as referinsjes:** |
|
Foar boarnen en oare literatuer, sjoch ûnder: *References*, op dizze side. |
# 20e iuw

De **20e iuw** of **tweintichste iuw** rûn fan 1 jannewaris 1901 oant 31 desimber 2000.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1901 | 1902 | 1903 | 1904 | 1905 | 1906 | 1907 | 1908 | 1909 | 1910 |
| 1911 | 1912 | 1913 | 1914 | 1915 | 1916 | 1917 | 1918 | 1919 | 1920 |
| 1921 | 1922 | 1923 | 1924 | 1925 | 1926 | 1927 | 1928 | 1929 | 1930 |
| 1931 | 1932 | 1933 | 1934 | 1935 | 1936 | 1937 | 1938 | 1939 | 1940 |
| 1941 | 1942 | 1943 | 1944 | 1945 | 1946 | 1947 | 1948 | 1949 | 1950 |
| 1951 | 1952 | 1953 | 1954 | 1955 | 1956 | 1957 | 1958 | 1959 | 1960 |
| 1961 | 1962 | 1963 | 1964 | 1965 | 1966 | 1967 | 1968 | 1969 | 1970 |
| 1971 | 1972 | 1973 | 1974 | 1975 | 1976 | 1977 | 1978 | 1979 | 1980 |
| 1981 | 1982 | 1983 | 1984 | 1985 | 1986 | 1987 | 1988 | 1989 | 1990 |
| 1991 | 1992 | 1993 | 1994 | 1995 | 1996 | 1997 | 1998 | 1999 | 2000 |

## Sjoch ek

* Iuwskema
* Jierskema
* Deiskema

## Boarnen, noaten en referinsjes

|  |
| --- |
| **Boarnen, noaten en/as referinsjes:** |
|

---

Commons

|  |  |
| --- | --- |
| Wikimedia Commons |  Ofbylden dy't by dit ûnderwerp hearre, binne te finen yn de kategory 20th century fan Wikimedia Commons.
  |

 |